section_heading: Povijest
paragraph_text: Godine 1403., Obwalden je zajedno s kantonom Uri napao područje Leventine (danas dio kantona Ticino) kako bi dobio nove trgovačke mogućnosti. U napoleonskom razdoblju tj. za vrijeme Helvetske Republike (1798. – 1803.) kanton je izgubio nezavisnost, ali su obični ljudi po prvi put dobili osnovna politička prava. Godine 1815., samostan Engelberg i istoimena općina postaju dio Obwaldena.